[{"text_idx": "#000001", "text": "1. juunil toimunud veebiseminaril \u201eKohalik mahetoit Vo\u0303ru maakonna haridusasutustesse\u201c, tutvustati toimivaid ha\u0308id na\u0308iteid mahetoidu kasutamisest, samuti tutvustati edasisi plaane. Vo\u0303ru maakonnas minnakse hoogsalt edasi kokkuleppe 20% mahetoitu lasteasutustes aastaks 2024 elluviimisega. Seminari korraldasid Vo\u0303rumaa Arenduskeskus ja Eesti Maau\u0308likooli Mahekeskus projekti \u201eVo\u0303ru maakonna mahekokkuleppe ta\u0308itmiseks vajalikud uuringud ja analu\u0308u\u0308sid\u201c raames. Tegevuste elluviimisel on kaasatud Mahepo\u0303llumajanduse Koosto\u0308o\u0308kogu, toetab Euroopa Liit."}, {"text_idx": "#000002", "text": "Maaelumister Urmas Kruuse tunnustas avaso\u0303nas Vo\u0303ru maakonna organisatsioonide kohalikku initsiatiivi ja ettevo\u0303tlikkust ning to\u0303des, et siinne lasteasutustesse mahetoidu sisseviimise kogemus annab vo\u0303imaluse sellest o\u0303ppida ning planeerida ja disainida riigi tasemel tegevusi. Maaeluministeeriumis on uuendamisel mahemajanduse tervikprogramm, mille kaudu on kavas va\u0308lja to\u0308o\u0308tada lasteasutuste toitlustamise edendamiseks vajalikke tegevusi ja pu\u0308u\u0308takse ka leida vahendeid teatud tegevuste toetamiseks u\u0308leriigiliselt. \u201eMe vo\u0303iksime koosto\u0308o\u0308s pingutada selle nimel, et mahetoit jo\u0303uaks laste toidulauale ja laiemalt ka toitlustusasutustesse. Maaeluministeerium tahab olla avatud koosto\u0308o\u0308partner, kaasata Haridus- ja teadusministeeriumi ning panna seljad kokku selleks, et teha u\u0308heskoos midagi va\u0308ga olulist,\u201c lisas Kruuse."}, {"text_idx": "#000003", "text": "\u201eEelko\u0303ige tulekski mo\u0303elda sellele, kuidas me Eestis varustame oma inimesed a\u0308ra kohaliku toiduga,\u201c ra\u0308a\u0308kis mahetoidu algatuse eestvedaja ja ka ise mahetootja Setomaalt, Margus Timmo. Tema so\u0303nul po\u0303hineb ja\u0308tkusuutlikkus kolmel olulisel aspektil \u2013 tervislik toit, kohalik ettevo\u0303tlus ja puhas loodus. Nii palju kui vo\u0303imalik, tuleks hankida tooraine oma piirkonnast. \u201eSetomaa vallas on juba peaaegu pool po\u0303llumajandusmaast mahe, seega potentsiaali on. Samas na\u0308itas taustauuring, et nt ko\u0308o\u0308givilja puhul saaks Vo\u0303ru maakonnast vaid poole maheko\u0308o\u0308givilja vajadusest. Vo\u0303ru maakonna algatus saaks aga olla eeskujuks ka teistele. Loodame ministeeriumipoolsele toetusele, et selline pilootpiirkond saaks tekkida ja ka teistele kogemust pakkuda.\u201c"}, {"text_idx": "#000005", "text": "Antsla Gu\u0308mnaasiumi direktor Katrin Martinfeld inspireeris looga kooliaiast. Koolil on 30 aastat kogemust ko\u0308o\u0308givilja kasvatamisel oma ko\u0308o\u0308gi tarbeks. Suurem osa juurikatest kasvatataksegi ise, va\u0308ga harva on vaja olnud juurde osta. Aeda harivad kooli kokad ja ko\u0308o\u0308gito\u0308o\u0308lised, kes on seeto\u0303ttu 12 kuud kooli palgal. Ka teised kooli to\u0308o\u0308tajad, sh direktor ise, ka\u0308ivad po\u0303llul abiks ja valmistavad hoidiseid \u2013 see on u\u0308hine ja u\u0308hendav tegevus, mida tehakse ro\u0303o\u0303muga. \u201eParim innustamine on kiitus ja isiklik eeskuju,\u201c u\u0308tles Martinfeld. Sellest kevadest rentis kool mahepo\u0303llu ja nu\u0308u\u0308d tuleb kooli omakasvatatud maheko\u0308o\u0308givili. Mahedana ostetakse juurde veel kartulit, mustso\u0303stramahla, ta\u0308isterahelbeid, su\u0308gisest ka piima ja mune. Koolis on ruum, mida kutsutakse taimelaboriks \u2013 seal toimub istutamine, u\u0308mberistutamine ja oma ka\u0308e saavad mullaseks teha ka lapsed."}]